
DISSERTATIO  MEDICA 


INAUGURALIS 


DE 


RHEUMATISMO. 


Joavne  B.  Kilbkide  Auctora. 


PROCEMIUM. 


Ab  omnibus,  summos  medicinae  honores  peten¬ 
tibus,  ut  quaedam  ad  rem  medicam  pertinentia 
scribant  requiritur :  pauca  igitur  de  Rheumatis¬ 
mo  disserere  decrevi.  Hunc  morbum  Theseos 

mea;  argumentum  selegi,  non  quidem  spe  aliquid 
novi  offerendi,  sed  propter  frequentem  in  his 
regionibus  accessionem.  Conceditur  inter  gra¬ 
vissima  esse  omnium  malorum  quibus  genus  hu¬ 
manum  tentatur. 


DEFINITIO. 

“  Morbus  ab  externa  et  plerumque  eviden- 
te  causa,  pyrexia  :  dolor  circa  articulos,  musculo¬ 
rum  tractum  sequens,  genua  et  reliquos  majores 
potius  quam  pedum  vel  manuum  articulos  infes¬ 
tans  ;  calore  externo  auctus.” 


HISTORIA. 

Satis  constat,  naturam  hujus  morbi  non  bene 
cognitam  fuisse ;  antiquis  namque  affectiones  par¬ 
tium  externarum,  nomine  Arthritidem  sine  dis- 

crimine  nominaverunt :  Verisimile  tamen  est  hunc 
morbum  iis  sese  ostendisse ;  sed  rarius  fortasse 
quam  in  his  nostris  temporibus ;  et  ob  hanc  cau¬ 
sam,  attentionem  medicorum  minus  sibi  conver¬ 
tisse.  Utcunque  tamen  haec  sese  habent,  Bal¬ 
lo  ni um  primum  esse  legimus,  qui  hunc  mor¬ 
bum  ab  omnibus  aliis  separaverit  et  discreverit, 
atque  tractandi  methodum  docuerit. 

Rheumatismus  incolas  terrarum  septentriona¬ 
lium  magis  invadit  vexatque,  quam  qui  solo  ca¬ 
lido  fruuntur ;  sed  forsitan  nulla  orbis  terrarum 
plaga  penitus  immunis  existit :  multo  autem  fre¬ 
quentius  in  illis  regionibus  quae  subitus  atque 
frequentibus  coeli  vicissitudinibus,  sunt  obnoxiae, 
observari  solet.  Autumno  et  vere  praecipue  ag¬ 
greditur  ;  hieme  rarius,  aestate  vix  unquam  appa¬ 
ret  :  sed  finibus  positis  non  circumscribere  liceat, 
quoniam  Jovis  vicissitudines  omnibus  anni  tem¬ 
pestatibus  ortum  ei  dabunt. 

Pyrexia  semper  hunc  morbum  comitatur ;  ali¬ 
quando  dolores  antecedit;  saepius  tamen  aeger 
Rheumatismi  primo  accessu  nonnullos  dolores 
prius  sensit,  modicos  vagosque,  quam  febris  ulla 
indicia  apparent :  quum  res  ita  sese  habet,  leniore 
observatum  fuit  progressu  subesse ;  sed  si  py- 
rexiae  contra  symptomata  se  primum  osten¬ 
dunt,  haud  raro  languore  et  lassitudine  incipit ; 
at  brevi,  morbo  jam  crescente,  aegrotus  frigoris 
sensum  conqueritur,  quem  paulo  post  sequitur 
stadium  calidum ;  deinde  dolores  vagos  in  parti- 

•  ^  i 

bus  corporis  diversis  sentit.  Articuli  majores 
plerumque  afficiuntur ;  his  alia  febris  sympto¬ 
mata,  calor  auctus,  sitis,  anxietas,  et  praecipue 
pulsus  frequens  et  plenus,  superveniunt.  Do¬ 
lores  nunquam  eadem  parte  fixi  perstant,  sed 
vagi  ab  alia  ad  aliam  partem  transeunt :  etiam 
locus  antea  affectus  nurqMam  cxistit  immunis 
ab  impetu  secundo.  Dolores  calore  lecti  et  exa¬ 
cerbatione  febrili,  noctu  multo  vehem  en  tiores  red¬ 
duntur,  aeger  seipsum  movere  nequit,  et  ab  alie- 

nis  tangi  graviter  horret ;  articuli  quando  infes¬ 
tantur  et  rubore  atque  tumore  afficiuntur.  Gravi¬ 
tas  morbi  diminuitur,  urina  subrubro  colore  tincta 
est,  sedimentum  tamen  nullum  subsidet ;  sed 
morbo  persistente,  et  pyrexia  vix  multum  remissa, 
sedimentum  deponit ;  raro  tamen  aegroti  dolores 
leniri  vel  morbo  finem  poni  observatum  fuit. 

Sic  Rheumatismus  progressum  diu  obser¬ 
vat  ;  sed  de  hoc  nil  certum  :  nam  hujus  morbi 
cursus  variat  in  diversis  exemplis.  Morbus  nunc 
descriptus  Arthkodynia  vocatur  :  huic  speciei 

medici  appellationes  diversas  dedere ;  quum  lum- 

< 

bos  vexat.  Lumbago  vocatur ;  si  coxas  invadit, 
Sciaticam  nominaverunt. 


HUJUS  MORBI  CAUSJE 

Solent  in  Praedisponentes  et  Excitantes  di¬ 
vidi.  Inter  causas  Praedisponentes  diathesisphlo- 

gistica  primum  locum  obtinet ;  de  cujus  existentia 
a  quibusdam  dubitatur  :  in  multis  tamen  mortali¬ 
bus,  a  medicis  conceditur  quae  hujusmodi  mor¬ 
bis  aptiores  reddit ;  dum  alii,  caeteris  paribus,  in¬ 
tacti  abeunt :  sic  a  Gregouio  docto  haec  condi¬ 
tio  definitur,  “  Est  illa  quae  eorpus  tantum  morbo 
opportunum  reddit  scilicet,  ut  admota  causa  ex¬ 
citante  in  morbum  incidat.”  Hanc  possident  ii 
qui  sanguineo  corporis  habitu  plenoque  praediti 
sunt,  qui  victu  pleniore  utuntur,  qui  vitam 
otiosam  transeunt ;  etiam  que  omnia  quae  vires 
debilitant  aut  relaxant  huic  praedisponunt. 
Nimirum  morbi  praegressi,  exinanitiones  im¬ 
modicae,  usus  balnei  calidi  nimis  frequens  ;  pos¬ 
tremo,  quodcunque  corpus  actioni  causarum  no¬ 
centium  minus  aptum  resistere  reddit.  Homines 
impetui  Rheumatismi  a  pubertate  ad  annum  tri¬ 
gesimum  quartum  procliviores  sunt  :  juniores 
vel  seniores  ejus  accessionibus  rarius  patent. 
Temperies  nimis  frigida,  praecipue  humiditate 
conjuncta,  pro  causa  excitante  maxime  crebra  ha- 

betur.  Saepe  accidit,  ut  subita  corporis  refrigera¬ 
tio  paroxysmum  arthriticum  inferat ;  et  multa 
exempla  sunt,  ubi  frigus  pedibus  applicatum,  vio¬ 
lentissimos  ventriculi  dolores  excitavit ;  nec  alia 
desunt  exempla,  ubi  tali  imprudentia  mors  ipsa 
subito  est  inducta.  Effectus  perniciosus  frigoris  in 
corpus  humanum  variis  rebus  adjuvatur ;  sic  cum 
humiditate  conjungitur,  actio  ejus  multum  au¬ 
getur. 


DIAGNOSIS. 


Podagra,  Lues  Venerea  et  Pneumonia,  mor¬ 
bi  sunt,  cum  quibus  Rheumatismus  Acutus  con¬ 
fundi  potest ;  quibus  in  rebus  igitur  a  se  invicem 
discrepent  exponere  necesse  est.  Plurima  signa 
communia  sunt  Rheumatismo  et  Podagrae ;  adeo 
ut  saepe  difficile  sit  alterum  ab  altero  dignoscere  : 
id  plerumque  fieri  potest,  partes  affectas,  et  mor- 

bi  reditus,  attente  observando.  Morbum,  de  quo 
nunc  dicimus,  patet  ab  externa  causa  oriri,  et 
praesertim  majores  articulos  invadere;  sed  Po¬ 
dagra  e  causis  multum  diversis  oritur,  nempe  labe 
baereditaria ;  irritabilitate  generis  nervosi  maxi¬ 
ma,  cum  debilitate  conjuncta ;  habitu  intempe¬ 
rantia  priore  et  aetate  provectiore  conquassata ; 
articulos  minores  quoque  infestat,  magis  fixa 
est ;  uni  articulo  (ut  pedis  pollici)  saepe  cohibetur. 
Podagra  haud  saepe  ante  trigesimum  quintum 
annum  impetum  facit;  alter  vero  juniores  et 
validiores  potius  vexat ;  robusti  crassique,  et  qui 
post  vitam  in  multis  negotiis  contritam,  cum  di¬ 
vitiis  suis  e  mundo  se  abducunt,  et  vino,  luxui 
otioque  seipsos  subito  tradunt ;  cum  his  equi¬ 
dem  multo  potius  habitare  vult  Podagra,  quam 
pauperibus,  et  aliis  qui  labore  gravi  et  victu  mo¬ 
dico  exercentur.  Rheumatismus  quoque  ab  coeli 
vicibus  frequentissime  excitatur.  Podagra  vix 
unquam  ea  de  causa  pendere  videtur.  Sed  prae¬ 
ter  signa  jam  enumerata,  alia  sunt  certiora,  quae 

podagram  venturam  praedicunt.  Spasmi  mus¬ 
culorum  artuum,  aegrotaturum  per  paucos  dies 
infestant ;  dolores  neque  tam  diffusi  nec  tam 
mutabiles  sunt ;  et  praeeunt  plerumque  ventri¬ 
culi  affectiones  insolitae,  sicut  flatus,  ructus,  ano¬ 
rexia,  et  alia  dyspepsiae  signa. 

Rheumatismus  facile  discernitur  ab  Lue  Vene¬ 
rea,  num  olim  hoc  morbo  affectus  fuerit,  aegrum 
accurate  interrogando:  ex  situ  quoque  medicus 
discrimen  obtinebit ;  nam  Syphilis,  easdem  sedes 
ac  Rheumatismus  vix  unquam  occupat :  plerum¬ 
que  signa  in  mollioribus  partibus  relinquit,  prius¬ 
quam  ossa  aggreditur  ;  nec  non  dolores  syphilitici 
altius  fixi  perstant,  neque  pressura  aucti  ut  in 
Rheumatismo.  In  ossibus  durissimis,  ut  in  ti¬ 
bia,  femore,  et  osse  humeri,  seipsos  stabiliunt  : 
maculas  quoque  per  cutem  sparsae,  colorem  cupri 
referentes,  Syphilin  plane  demonstrant. 

Morbus  noster  ab  Pneumonia  ita  distinguitur : 
primo,  dolor  musculorum  inter  costas  externus 
est ;  qui  plurimum  augetur,  quum  truncus  corpo¬ 
ris  sinistrorsum  aut  dextrorsum  inclinatur :  res¬ 
piratio  facilior,  et  tussis  aut  nulla,  aut  minor  quam 
in  pneumonia  fieri  solet.  Symptomata  ac  medendi 
ratio  tam  multum  inter  se  discrepant,  ut  facile 
etiam  ab  imperitis  internosci  possint. 


PROGNOSIS. 

Experientia  hunc  morbum  raro  mortiferum 
esse  probavit:  Prognosis  igitur  plerumque  erit 
fausta :  Rheumatismum  tamen  interdum  esse 
lethalem  compertum  est :  hoc  malum  quoque  in 
Paralysin,  saepius  in  Arthrodyniam  degenera¬ 
re,  et  praecipue  si  aegrotus  annis  provectus  est ; 
sed  talis  exitus  vix  aut  ne  vix  quidem  timen¬ 
dus,  quum  hominem  aetate  florentem  nec  alio- 
quin  morbidum  aggreditur.  Rheumatismus  nun- 

quam  in  gangraenam  aut  scirrhum  desinit,  sed 
praecipue  resolutione  finitur ;  sic  ab  aliis  Phleg- 
masiis  differt. 

'Z  •  -  i  ‘  i 

Aliquando  humoris  gelatinosi  in  tendinum  va¬ 
ginas,  procreat  effusionem ;  qui  plerumque  iterum 
absorbetur,  et  rarissime  scalpelli  usum  postulat. 
Tumores  illi  diu  manentes  in  ulcera  degenera¬ 
vere,  quae  haud  facile  sanationem  passa  sunt ;  vel 
si  tumor  non  exscindetur,  liquor  effusus,  parte 
tenuiore  absorpta,  indurescit,  et  artus  rigidus  et 
debilis  fit. 


RATIO  MEDENDI. 

Nunc  tantum  morbum  medendi  consilia,  consi¬ 
deranda  restant.  In  Rheumatismo  Acuto  regi¬ 
men  antiphlogisticum  indicatur,  praecipue  venae- 
sectio ;  nam  sanguinis  detractio  citissima  quan¬ 
titatem  fluidorum  cireulantium  diminuit,  etiam- 

que  quam  maturissime  adhiberi  debet.  Nam, 
sicuti  bene  medicis  cognitum  est,  quando  san¬ 
guis  ineunte  morbo  copiose  mittitur,  quan¬ 
titatem  ejus  multo  minorem  per  mali  decur¬ 
sum  elicere  necessarium  erit,  quam  si  prima  de¬ 
tractio  magis  modica,  et  ex  intervallis  longiori¬ 
bus  iterata,  fuisset :  repetenda  tamen  est  quam- 
diu  pulsus  durus,  plenus  et  frequens  erit,  vel  dolo¬ 
rum  severitas  aegrum  torquebit :  minime  autem 
venaesectio  ultra  modum  urgenda ;  sed  in  animo 
semper  habendum,  evacuationes  nimis  copiosas, 
debilitatem  et  exinde  curationem  tardam  indux¬ 
isse  :  melius  erit  missiones  sanguinis  topicas  ten- 
tare ;  et  hirudines  vel  cucurbitulae  cruentae,  hoc 
proposito,  partibus  affectis  quam  proxime  appli¬ 
candae,  et  pro  re  nata  repetendae  sunt.  Regi¬ 
men  antiphlogisticum  quoque  constat  in  cibum 
animalem  sedulo  vitando ;  liquores  spirituosi  et 
fermentati  nequaquam  concedendi,  sunt,  Purgan¬ 
tia  lenia  ex  salibus  neutralibus  praeparata  danda 
sunt :  cum  bis  Calomelas  et  Opium  statim  post 

venassectionem  adhiberi  debent,  ad  levissimam  sa¬ 
livationem  excitandam :  opinor  opium  in  hujus- 
modi  formulam  intrare  licet  in  proportione  grani 
unius  ad  grana  sex  vel  octo  calomelanos ;  et  hujus 
pulveris  grana  quinque  vel  decem  pro  dose  dantur, 
donec  ejus  actio  specifica  observata  fuerit.  Quan¬ 
do  urget  sitis,  acida  vegetabilia,  liquoribus  dilu¬ 
entibus  mista,  multum  juvant ;  sic  Super-Carbo- 
nas  Sodae  acido  citrico  saturatus  per  effervescen¬ 
dum,  liberaliter  sumptus. 

Quum  pyrexia  his  modis  ex  toto  amota  vel 
saltem  minuta  fuerit,  medicamenta  quae  secun¬ 
dum  consilium  absolvunt,  medico  sese  offerunt : 
haec  sunt  quae  sudorem  cient,  et  eo  modo  spas¬ 
mum  removent :  remedium  usitatum  ad  sudo¬ 
rem  excitandam  est  pulvis  Ipec.  c  opio,  et  rite 
omnibus  aliis  sudorificis  anteponendus :  hujus 
pulveris  grana  decem  tertia  quaque  hora  adhi¬ 
benda  sunt,  ad  tertiam  vel  quartam  vicem  repe¬ 
tenda  ;  sudore  jam  effuso,  potiones  large  bibendas 

tepidae  ;  si  sudor  copiosus  ac  universus  est,  ut  con¬ 
tinuetur  per  horas  viginti  quatuor  vel  diutius, 
secundum  symptomatum  rationem,  necesse  erit. 
Variae  Antimonii  praeparationes  quoque  adhiben¬ 
tur  ;  harum  optimus  est  Tartras  ;  qui  in  dosibus 

/ 

quae  nauseam  inducunt  exhiberi  potest ;  in  par¬ 
vis  enim  dosibus,  humorum  impetum  ad  super¬ 
ficiem  facit,  vel  ad  intestina  transit,  et  alvum 
leniter  ducit.  De  usu  Colchici  autumnalis,  re¬ 
medii  nuper  multum  et  in  Podagra  ac  in  Rheu¬ 
matismo  laudatur,  mentionem  me  facere  oportet. 
Colchicum  in  forma  Tincturae  exhibetur,  quae  pa¬ 
ratur  macerando  uncias  duas  bulbi  radicis  re- 

i 

centis  in  unciis  quatuor  alcoholis  diluti ;  hujus 
tincturae  drachma  dimidia  ad  drachmam  pro  dose 
datur,  mane  et  vespere  repetenda,  donec  febris 
et  dolores  cessaverint.  Nunc  debilitas  sola  res¬ 
tat,  proclivitatemque  ad  Arthrodyniam  relinquit. 
Tonica  igitur  medicamenta  indicantur,  et  Sul- 
phas  Quinae  magno  cum  fructu  adhiberi  potest : 
quando  Rheumatismus  acutus  in  Chronicum  trans- 

iturus  esse,  videtur.  Tinctura  Hyosciami  nigri, 
cum  tonicis  conjuncta,  summo  cum  fructu  adhi¬ 
beri  potest.  Oleum  Camphoratum  vel  Spiritus 
Camphorae,  partibus  magis  vexatis  haud  parum 
prodest,  doloribusque  vagis  maxime  utilis  est. 
Sed  fixi  stabilesque  dolores  epispasticis,  un¬ 
guento  antimonii  tartarizati,  et  talibus,  curari 
postulant. 


FINIS. 

